Den Vest-Sjællandske Avis, 1818-02-24
Nyeste Post-Efterreninger. Dagens vigtigste Nyehed er, at der er bleven skudt paa Gaden i Paris efter Hertugen af Vellington, han kiørte hiem om Natten Kl. 1 den 11te Februar, da en Pistol gik af bag ved Vognen, men Kuglen traf til Lykke ikke. J det Øieblik som Skuddet hørtes, skimtede Tieneren, som stod bag paa Vognen, i Mørket et Menneske, som løb bort af alle Kræfter, og som han snart tabte af Øiesynet; begge Skildvagterne, som stode udenfor Hertugens Hotel, forfulgte ham strax; men kunde ikke naae ham. Politiet er meget virksomt for at faae opdaget hvem denne Forbryder kan have været, og en Afdeeling af Gens damer er opstillet udenfor Hs. Durchlautigheds Hotel, den følgende Dag aflagde Rigets øverste Embedsmænd, nogle Ministre og Marskaller deres Besøg hos ham. - Hertugens Død kunde selv for Frankerig ikke komme paa en mere ubeleilig Tid, da alle Magter have overdraget ham at underhandle med den Franske Regiering om Betalingen af de Fordringer, som deres Undersaattere kunne have at giøre til Frankrig, han skal som der siges have bragtLiqvideringen af de private Fordringer, hvad Tydskland angaaer, saavidt, at de anslaaes til en Capital, som Frankrig skal forrente med 12 Millioner Franker aarligen; og nu indløber den vigtige Efterretning, at Hertugen, ved sin Ankomst til Paris den 31te Januar, har bragt desinitive Jnstructioner med sig til en Commission, ifølge hvilken de allierede Tropper skulle i indeværende Aar forlade Frankrig; man troer derfore at Conventionen vil inden faae Dages Forløb blive underskreven; det hedder fra Hovedqvarteret i Cambray, at de Russiske Tropper, formedelst deres lange Marsch skulle allerede i Sommermaanederne forlade Frankrig; men de andre Nationers Tropper først mod Enden af Aaret. J de Franske Deputeredes Kammers Møde af 5te Februar blev Lovforslaget til Armeens Recrutering antaget efter langvarige Debatter med 147 Stemmer mod 92 og derpaa tilsendt Pairernes Kammer. Gangen i disse Debatter og Sammen hænget i Partiernes Kamp var følgende. Det var især de Ultras, som giorde sig al muelig Umage for at faae dette Lovforslag forkastet af 3 Aarsager, først fordi et Slags Conscription bliver indført derved; for det andet fordi der bliver oprettet en Departemental-Reserve af de gamle Soldater, og for det tredie fordi der fastsættes visse Regler for Officerernes Avancement, saa at de to Trediedeele af alle vacante Poster skulle besættes efter Ancienniteten. De Ultras forlanger at Armeen skal completteres ved Hverving, og naar den ikke vil blive tilstrækkelig, da ved det gamle Militssystem; men deres Modstandere have derpaa svaret: at dette Milits system er intet andet end en Conscription fra visse Classer, imedens at andre, især de forrige privilegerede Stænder, blive fritagne derfor. De Ultras beraabe beraabe sig vel paa at Conscriptionen er afskaffet ved Chartet (Constitutionen), men den fastsætter tillige, at Recruteringen skal reguleres ved en speciet Lov, og Forpligtelsen til Krigstienesten er ikke afskaffet; det er blot Formen af den gamle Konscription, som er ophævet. Mod det Forslag, at der skal oprettes i Departementerne en Reserve af de gamle Soldater, erklærede sig de Ultras af Frygt for at hiine, ved atter at faae Vaabnene i Hænderne skulle misbruge dem med den nærværende Regiering, dog yttrede de sig ikke dermed paa Talestolene, men forebragde allene den Grund derimod, at man ikke burde paalægge de gamle udtiente Soldater nogen nye Besværlighed, og derved forstyrre deres Rolighed; ogsaa dadlede de at disse Reservecorps ikkun kunne samles til en Armee efter en fra begge Kammerne udstædet Lov endskiøndt under Kongelig Sanction; hvorfor nogle af Talerne kaldte den en Parlements=Armee. (Fortsættelsen følger.)